On huvitav, et Elements hõlmab endas mitmeid nüansse, mis Photoshopi täisversioonis puuduvad. Ja ilmselt on kõige suuremaks erinevuseks on piltide organiseerija -  Organizer. Organiseerija moodustab Elementsist teise poole ning selle saab sisse lülitada vastavast menüünupust, kui Elements on avatud. See on mõeldud eeskät fotode katalogiseerimiseks ja lehitsemiseks. Pärast fotode kataloogi toomist võid sa vaadata pisipilte, võtta lahti ka suurema resolutsiooniga eelvaateid ning avada pildid Elementsi pilditöötluskeskkonnas (vajutades lihtsalt Ctr+I, kui oled pildi välja valinud). Kui pilt on JPG-formaadis, avaneb see kohe töölaual. Toorfailid (CRW, NEF jne.) avanevad  toorfali konverteris. Organiseerija pakub veel enamatki. Fotode lehitsemisviisid on erinevad. Üks võimalus on näiteks kalendripõhine vaade, või siis saad asetada oma pildid hoopis Yahoo! Maakaardile - põnev!